آمریکا رهبرلیگی؛ ایران، لیبی، سوما‌لی، سوریه، یمن، چاد، قوزئی کوره و ونزوئلا‌دان آمریکایا گئتمک ایسته‌ین‌لره آشیری امنیت کونتروللاری و محدودیت‌لر گتیرن یئنی قرارینی آچیقلاییب.
ترامپ،ایران، لیبی، سوما‌لی، سوریه، یمن، چاد، قوزئی کوره و ونزوئلا وطنداش‌لارینا آشیری امنیت کونتروللاری و بونا باغلی سیاحت قیسیتلامالاری اؤنگؤرن یئنی بیر قرارا ایمضا آتدی.
آغ ائودن ائدیلن یازی‌لی بیاناتلا یئنی سیاحت محدودیت قرارینا دایر آیرینتی‌لار توپلومو ایله بؤلوشوب.
بونا گؤره یئنی سیاحت محدودیت‌لری، بازار گونو مدتی دولان "ترامپین ویزا یاساغی قرارنامه‌سی‌نین" یئرینی آلا‌جاق و 18 اوکتوبردا تطبیق اولونماغا باشلایا‌جاق.
یئنی قرارلا بیرلیکده سیاحت محدودیت‌لری و چوخ امنیت ایداره‌لری گتیریلن اؤلکه‌لر ایران، لیبی، سوما‌لی، سوریه، یمن، چاد، قوزئی کوره و ونزوئلا اولدو.
اوّلکی لیسته اها‌لی‌سی‌نین اکثریتی مسلمان اولان اؤلکه‌لردن یارانارکن، یئنی لیسته‌ده بو تعریفه اویغون گلمه‌ین اؤلکه‌لرین ده یئر آلماسی دقت چکدی.
اوّلکی لیسته‌ده یئر آلان سودان یئنی لیسته‌ده یئر آلمازکن قوزئی کوره، ونزوئلا و چاتین یئنی لیسته‌یه علاوه اولوندوغو گؤرولوب.
موضوع ایله باغلی یازی‌لی آچیقلاماسیندا، "باشقان اولا‌راق، آمریکانین و آمریکا خالقی‌نین ماراق و امنیتینی قورویا‌جاق آددیم‌لار آتماق مجبوریتینده‌یم". قیمتلندیرمه‌سینده اولان ترامپ، توییتر حسابین‌دان دا، "اعتبارلی بیر شکیلده نظارت‌دن کئچیرمدیگیمیز آدام‌لاری اؤلکه‌میزه قبول ائتمیه‌جگیک". شرحینی ائتدی.
ترامپ رهبرلیگی، مارس آییندا، اها‌لی‌سی‌نین اکثریتی مسلمان ایران، سوریه، سودان، سوما‌لی، یمن و لیبی وطنداش‌لارینا 90 گون عرضینده یئنی ویزا وئریلممه‌سی و اؤلکه‌یه ائدیلن بوتون قاچقین قبول‌لاری‌نین 120 گون مدتینه دایاندیریلماسی ایستیقامتینده قرار آلمیشدی.
ترامپین یارغی‌دان قایی‌دان سیاحت قاداغاسی، عالی محکمه‌نین 26 ژوئن‌دکی قیسمی راضی‌لیغی‌ندان سونرا تطبیق اولونماغا باشلامیشدی. عالی محکمه، سیاحت قاداغانا "یاخین عائله باغی" شرطی گتیره‌رک قیسمن تطبیق ائتمک ایمکانی تامین ائتمیش، داها آلت محکمه‌لردن گلن "شرطین چرچیوه‌نین گئنیشلندیریلمه‌سی" طلب‌لرینی ایسه رد ائتمیشدی. عالی محکمه‌نین مسئله ایله باغلی ایلک محکمه ایجلاسینی 10 اوکتوبردا کئچیرجگی بیلدیریلمیشدی.
